ai4bharat/Pralekha huggingface dataset:
उपभोक्ता कार्य, खाद्य एवं सार्वजनिक वितरण मंत्रालय
कैबिनेट ने प्रवासियों/फँसे हुए प्रवासियों के लिए खाद्यान्नों के आवंटन हेतु ‘आत्म निर्भर भारत’ पैकेज को स्वीकृति दी
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने करीब 8 करोड़ प्रवासियों/फँसे हुए प्रवासियों के लिए केन्द्रीय भंडार से दो माह  तक प्रति व्यक्ति 5 किलोग्राम निःशुल्क खाद्यान के आवंटन को पूर्वव्यापी स्वीकृति दे दी है।
इससे करीब 2,982.27 करोड़ रूपए की खाद्य सब्सिडी प्रदान की जाएगी। इसके अलावा अंतराराज्य परिवहन और लदाई-उतराई प्रभार और डीलरों की अतिरिक्त राशि/अतिरिक्त डीलर लाभ के लिए दिए जाने वाले करीब 127.25 करोड़ रूपए का वहन पूरी तरह से केन्द्र सरकार के द्वारा किया जाएगा। इसके फलस्वरूप, भारत सरकार से मिलने वाली कुल अनुमान खाद्य सब्सिडी करीब 3,109.52 करोड़ होगी।
यह आवंटन से कोविड-19 के कारण हुए आर्थिक व्यवधान से प्रवासियों/फँसे हुए प्रवासियों के द्वारा सामना की जा रही कठिनाईयों को कम किया जा सकेगा।
रक्षा मंत्रालय
सीओएएस कॉमेंडेशन कार्ड प्राप्तकर्ताओं की सूची
स्वतंत्रता दिवस 2023 के अवसर पर सीओएएस कॉमेंडेशन कार्ड विजेताओं की निम्नलिखित सूची संलग्न है:-
संलग्न फ़ाइल:- अगस्त 2023 में सीओएएस कॉमेंडेशन कार्ड से सम्मानित होने वाले व्यक्तियों की सूची।
इस्पात मंत्रालय
एमईसीओएन, इस्पात मंत्रालय ने आज़ादी का अमृत महोत्सव का आयोजन किया
भारत की स्वाधीनता के 75 वर्ष पूर्ण होने के स्मरण में मनाए जा रहे 'आज़ादी का अमृत महोत्सव' कार्यक्रम के अंतर्गत इस्पात मंत्रालय की सार्वजनिक क्षेत्र की कंपनी एमईसीओएन लिमिटेड ने विभिन्न कार्यक्रमों का आयोजन किया।
स्वतन्त्रता दिवस के ठीक पहले एमईसीओएन के मुख्यालय पर भारतीय ध्वज संहिता और इसके महत्व से संबन्धित नियमों के साथ-साथ झण्डा फहराने के समय क्या करना चाहिए और क्या नहीं करना चाहिए, ध्वज का महत्व और राष्ट्रीय ध्वज से जुड़े अन्य महत्वपूर्ण पहलुओं को प्रदर्शित किया गया ताकि एमईसीओएन के कर्मचारी और यहाँ आने वाले आगंतुकों को भारतीय ध्वज संहिता के बारे में जागरूक किया जा सके।
असंख्य स्वतन्त्रता सेनानियों ने हमारे देश के लिए संघर्ष में अपना सर्वोच्च बलिदान दिया। कार्यालय के विभिन्न महत्वपूर्ण स्थानों पर स्वतन्त्रता सेनानियों से संबन्धित रचनात्मक प्रदर्शन किया गया, जिसके बारे में यह दृढ़ विश्वास है कि यह प्रदर्शन सभी को प्रेरित करेगा और अन्याय के विरुद्ध खड़े होने तथा अपने कर्तव्यों के प्रति उत्तरदायी होने का बोध कराएगा। इन रचनात्मक प्रदर्शनों में स्वतन्त्रता सेनानियों द्वारा देश के लिए निःस्वार्थ भाव से अपने प्राणों को न्योछावर करते दिखाया गया है।
एमईसीओएन के सभी कार्यालयों में कोविड उपयुक्त नियमों का पालन करते हुए स्वतन्त्रता दिवस का भी आयोजन पूरे जोश और उत्साह के साथ किया गया।
युवा कार्यक्रम एवं खेल मंत्रालय
खेलो इंडिया यूथ गेम्स: अंडमान की सेलेस्टिना ने तीसरा स्वर्ण पदक जीता, अपने ही रिकॉर्ड की बराबरी की
अंडमान और निकोबार द्वीप समूह की सेलेस्टिना चेलोब्रोय ने मंगलवार को नई दिल्ली में आईजी वेलोड्रोम में साइकिलिंग में अपना तीसरा स्वर्ण पदक हासिल किया और खेलो इंडिया यूथ गेम्स में अपने ही रिकॉर्ड की बराबरी की।
केंद्र शासित प्रदेश की 19 वर्षीय साइकिल चालक ने बहुप्रतीक्षित साइकिलिंग नर्सरी में सोमवार को ही अपने पहले दो स्वर्ण पदक, टीम स्प्रिंट  और व्यक्तिगत स्प्रिंट 200 मीटर स्पर्धाओं में प्राप्त किए थे।
इवेंट के दूसरे दिन उसने अपनी टैली को आगे बढ़ाया और अपनी खुद की 2020 खेलो इंडिया गेम्स की सफलता को दोहराते हुए केरिन 1500 मीटर में स्वर्ण पदक जीता।
सेलेस्टिना का सफर और भी प्रशंसनीय है, क्योंकि वह इस संस्करण के लिए संदेह में थीं, कंधे की चोट के कारण उन्हें साइकिल चलाने से ब्रेक लेने के लिए मजबूर होना पड़ा था।
सेलेस्टिना ने बताया कि मैं जयपुर में राष्ट्रीय चैंपियनशिप में लगी चोट से उबर चुकी हूं। मैं ड्रोम में जाने से पहले थोड़ा आशंकित थी। लेकिन एक बार जब मैं वहां आई, तो मुझे अच्छा लगा और मुझे खुशी है कि मैं वहां पहुंची।
सेलेस्टिना ने कहा कि खेलो इंडिया यूथ गेम्स युवा भारतीय खिलाड़ियों के लिए सबसे बड़े अवसरों में से एक है। मैंने गुवाहाटी में जो पदक जीते थे, वे बहुत अधिक आत्मविश्वास बढ़ाने वाले थे। सेलेस्टिना का सर्वश्रेष्ठ प्रदर्शन हैदराबाद में पिछले साल की राष्ट्रीय चैंपियनशिप में था, जहां उन्होंने पांच पदक जीते थे।
सेलेस्टिना ने बताया कि मुझे मेरे पिता बेडफोर्ड द्वारा साइकिल चलाने की प्रेरणा दी गई थी। 2018 राष्ट्रीय चैंपियनशिप में उनकी कच्ची प्रतिभा के प्रदर्शन के दम पर उन्हें राष्ट्रीय कोच आरके शर्मा द्वारा दिल्ली में राष्ट्रीय अकादमी में शामिल किया गया । जब आप कई साइकिल चालकों के साथ प्रशिक्षण लेते हैं तो यह एक अच्छा एहसास होता है। एक बच्चे के रूप में, मुझे चुनौतियां पसंद थीं और इससे मुझे अपनी पहचान बनाने में मदद मिली।
अब, राष्ट्रीय अकादमी में नौजवानों की जन्मजात क्षमता का सम्मान किया जा रहा है। हालांकि साइकिलिंग ने केवल 2020 में खेलो इंडिया गेम्स में अपनी शुरुआत की है। सेलेस्टिना अगस्त 2018 से खेलो इंडिया स्कॉलर रही हैं और राष्ट्रीय राजधानी में भारतीय खेल प्राधिकरण के विश्व स्तरीय वेलोड्रोम में प्रशिक्षण ले रही है।
कार निकोबार एक भव्य साइकिलिंग विरासत का दावा करता है। 90 के दशक में, इन सुरम्य द्वीपों से प्रतिभाशाली साइकिल चालक उभरने लगे थे। आज, यह केंद्र शासित प्रदेश साइकिल चलाने के लिए एक वास्तविक नर्सरी है, जिसमें देबोराह हेरोल्ड और एसो अल्बान युवा पीढ़ी के सवारों के लिए प्रेरणा के रूप में उभर रहे हैं।
उप राष्ट्रपति सचिवालय
उपराष्ट्रपति ने अहमदाबाद के बावला-बगोदरा राजमार्ग पर सड़क दुर्घटना में जनहानि पर शोक व्यक्त किया
उपराष्ट्रपति श्री जगदीप धनखड़ ने आज अहमदाबाद में बावला-बगोदरा राजमार्ग पर एक दुर्भाग्यपूर्ण सड़क दुर्घटना में हुई जनहानि पर दुख व्यक्त किया है। उन्होंने घायलों के शीघ्र स्वस्थ होने की भी कामना की।
एक ट्वीट में उपराष्ट्रपति ने कहा:
"अहमदाबाद में बावला-बगोदरा राजमार्ग पर एक दुखद सड़क दुर्घटना में हुई जनहानि से बहुत दुखी हूं। मेरी संवेदनाएं शोक संतप्त परिवारों के साथ हैं। मैं घायलों के शीघ्र स्वस्थ होने के लिए भी प्रार्थना करता हूं।"
प्रधानमंत्री कार्यालय
प्रधानमंत्री ने पीएम केयर्स फंड के न्यासी बोर्ड की बैठक की अध्यक्षता की
प्रधानमंत्री ने पीएम केयर्स में उदारता से योगदान देने के लिए देशवासियों की सराहना की
पीएम केयर्स; न केवल राहत सहायता से, बल्कि शमन उपायों और क्षमता निर्माण के माध्यम से आपात स्थिति तथा संकटपूर्ण स्थितियों से निपटने के एक बड़े परिप्रेक्ष्य में कार्य करेगा
सर्वोच्च न्यायालय के पूर्व न्यायाधीश न्यायमूर्ति के.टी. थॉमस, लोकसभा के पूर्व उपाध्यक्ष श्री करिया मुंडा और टाटा सन्स के मानद अध्यक्ष श्री रतन टाटा पीएम केयर्स फंड के न्यासी बोर्ड के सदस्य के रूप में शामिल हुए
प्रधानमंत्री श्री नरेन्द्र मोदी ने 20 सितंबर, 2022 को पीएम केयर्स फंड के न्यासी बोर्ड की बैठक की अध्यक्षता की।
पीएम केयर्स फंड की मदद से शुरू की गई विभिन्न पहलों पर एक प्रस्तुति दी गई, जिनमें पीएम केयर्स फॉर चिल्ड्रन योजना भी शामिल है, जो 4345 बच्चों को सहायता प्रदान कर रही है। न्यासी बोर्ड के सदस्यों ने देश के गंभीर समय में फंड द्वारा निभाई गई भूमिका की सराहना की। प्रधानमंत्री ने पीएम केयर्स फंड में उदारता से योगदान देने के लिए देशवासियों की सराहना की।
इस बात पर चर्चा की गई कि न केवल राहत सहायता से, बल्कि शमन उपायों और क्षमता निर्माण के माध्यम से आपात स्थिति तथा संकटपूर्ण स्थितियों से प्रभावी ढंग से निपटने के लिए पीएम केयर्स के पास एक बड़ा विज़न है।
प्रधानमंत्री ने पीएम केयर्स फंड का अभिन्न अंग बनने के लिए न्यासी बोर्ड के सदस्यों का स्वागत किया।
बैठक में पीएम केयर्स फंड के न्यासी बोर्ड के सदस्य यानि केंद्रीय गृह मंत्री और केंद्रीय वित्त मंत्री के साथ-साथ पीएम केयर्स फंड के नए नामित सदस्य भी शामिल हुए:
- सर्वोच्च न्यायालय के पूर्व न्यायाधीश न्यायमूर्ति के.टी. थॉमस,
- लोकसभा के पूर्व उपाध्यक्ष श्री करिया मुंडा
- टाटा सन्स के मानद अध्यक्ष श्री रतन टाटा
न्यास ने पीएम केयर्स फंड में सलाहकार बोर्ड के गठन के लिए निम्नलिखित प्रतिष्ठित व्यक्तियों को नामित करने का निर्णय लिया:
- श्री राजीव महर्षि, भारत के पूर्व नियंत्रक और महालेखा परीक्षक
- श्रीमती सुधा मूर्ति, पूर्व अध्यक्ष, इंफोसिस फाउंडेशन
- श्री आनंद शाह, टीच फॉर इंडिया के सह-संस्थापक तथा इंडिकॉर्प्स और पीरामल फाउंडेशन के पूर्व सीईओ।
प्रधानमंत्री ने कहा कि न्यासी बोर्ड के नए सदस्यों और सलाहकारों की भागीदारी से पीएम केयर्स फंड के कामकाज को व्यापक दृष्टिकोण मिलेगा। सार्वजनिक जीवन का उनका लम्बा अनुभव विभिन्न सार्वजनिक जरूरतों के लिए फंड को और अधिक उत्तरदायी बनाने में और अधिक ताकत प्रदान करेगा।
कोयला मंत्रालय
चंद्रपुर सुपर थर्मल पावर स्टेशन को कोयले की आपूर्ति के संबंध में स्पष्टीकरण
वेस्टर्न कोलफील्ड्स लिमिटेड द्वारा
कोयले की कमी के बारे में एक प्रमुख अंग्रेजी अखबार के चंद्रपुर, महाराष्ट्र और कोलकाता संस्करणों में प्रकाशित एक समाचार के संदर्भ में, वेस्टर्न कोलफील्ड्स लिमिटेड  ने स्थिति को निम्नानुसार स्पष्ट किया है: -
ईंधन आपूर्ति समझौते  के तहत वेस्टर्न कोलफील्ड्स लिमिटेड  की सहमति के अनुरूप महाजेनको को कोयले की वार्षिक अनुबंधित मात्रा 23.14 मिलियन टन है। 29 जनवरी, 2022 तक 18.68 मिलियन टन की आनुपातिक अनुबंधित मात्रा की तुलना में, डब्ल्यूसीएल ने 18.96 मिलियन टन कोयले की आपूर्ति की थी। इस प्रकार, संविदात्मक प्रतिबद्धता को मूर्त रूप देने की दर 101.5 प्रतिशत है। फ्लेक्सी-यूटिलाइजेशन योजना के अनुसार, महाजेनको के पास कोयला कंपनियों की ओर से भेजी गई कोयले की मात्रा को अपने किसी भी बिजली घरको वितरित करने का विकल्प है। डब्ल्यूसीएल आवंटित कोयले का वितरण महाजेनको द्वारा बताई गई प्राथमिकताओं के अनुरूप बिजली घर के आधार परभी करने का प्रयास करता है।
9.13 लाख टन की मासिक आनुपातिक अनुबंधित मात्रा की तुलना में चालू माह  के दौरान चंद्रपुर सुपर थर्मल पावर स्टेशन  को भेजी गई कोयले की मात्रा 8.96 लाख टन है। तदनुसार, संविदात्मक प्रतिबद्धता को मूर्त रूप देने की दर98 प्रतिशत है। इस प्रकार, वर्तमान में, डब्ल्यूसीएल ईंधन आपूर्ति समझौते  के तहत चंद्रपुर सुपर थर्मल पावर स्टेशन  को अनुबंधित मात्रा में कोयले की आपूर्ति कर रही है।
ईंधन आपूर्ति समझौते  के अलावा, महाजेनको ने ब्रिज लिंकेज के तहत 83.20 लाख टन कोयले की आपूर्ति के लिए डब्ल्यूसीएल के साथ एक समझौता ज्ञापन पर भी हस्ताक्षर किया है। ब्रिज लिंकेज के तहत सीआईएल की कोयला कंपनियों द्वारा कोयले की आपूर्ति सर्वोत्तम प्रयास के आधार पर की जाती है और ब्रिज लिंकेज में आपूर्ति उस समय तक होती है जब तक बिजली उत्पादकउसे आवंटित कैप्टिव खदान से अपनी ईंधन संबंधीजरूरतों को पूरा करने में समर्थन हो जाए। समझौता ज्ञापन के अनुसार, महाजेनको द्वारा कोयले की इस मात्रा को रोड मोड के जरिए उठाया जाना है। महाजेनको ने ब्रिज लिंकेज के तहत सड़क मार्ग से 43.50 लाख टन कोयला उठा लिया है। हालांकिब्रिज लिंकेज के तहत कुल आवंटन की तुलना में, महाजेनको ने चंद्रपुर सुपर थर्मल पावर स्टेशन  को मात्र 2.61 लाख टन कोयला ही वितरित किया। महाजेनको स्टॉक बनाने के उद्देश्य से सीएसटीपीएस को ब्रिज लिंकेज के तहत उठाए गए कोयले के आवंटन में वृद्धि कर सकता था।
फिर भी, डब्ल्यूसीएल तत्काल मददके आधार परऔर चंद्रपुर सुपर थर्मल पावर स्टेशन  में स्टॉक बनाने के उद्देश्य से कोयले की आपूर्ति को बढ़ाने के सभी प्रयास कर रहा है। वाशरी सर्किट के जरिए एसईसीएल से महाजेनको द्वारा उठाए गए कोयले के लिए रेकों की आवाजाही की सुविधा उपलब्ध कराने के अलावा, सीआईएल एमसीएल से महाजेनको तक प्रतिदिन तीन रेकों की आवाजाही सुनिश्चित करने के लिए भी कदम उठा रहा है।
रक्षा मंत्रालय
महानिदेशक एएफएमएस को मिली भूतपूर्व एएमसी/एसएससी चिकित्सा अधिकारियों की भर्ती की हरी झंडी
रक्षा मंत्रालय ने पूर्व आर्मी मेडिकल कोर /शॉर्ट सर्विस कमीशन  चिकित्सा अधिकारियों की भर्ती के लिए आर्म्ड फोर्सेज मेडिकल सर्विसेज महानिदेशालय  को आदेश जारी किया है। 'टूर ऑफ ड्यूटी' योजना के तहत, 2017 और 2021 के बीच रिटायर हुए 400 पूर्व एएमसी/एसएससी चिकित्सा अधिकारियों को अधिकतम 11 महीने की अवधि के लिए अनुबंध के आधार पर भर्ती किए जाने की उम्मीद है।
दिनांक 8 मई, 2021 के आदेश में कहा गया है कि सेवानिवृत्ति के समय प्रदान वेतन से मूल पेंशन में कटौती करके एक निश्चित मासिक एकमुश्त राशि प्रदान की जाएगी, साथ ही जहां भी विशेषज्ञ वेतन ज़रूरी होगा वह दिया जाएगा। यह राशि अनुबंध की अवधि के लिए अपरिवर्तित रहेगी और किसी अन्य भत्तों का भुगतान नहीं किया जाएगा। भर्ती किए जाने वाले चिकित्सा अधिकारियों को नागरिक मानकों के अनुसार चिकित्सकीय रूप से फिट होना अनिवार्य है।
गौरतलब है कि रक्षा मंत्रालय ने मौजूदा कोविड-19 की स्थिति से उबरने के लिए नागरिक प्रशासन की सहायता हेतु अतिरिक्त जनशक्ति जुटाने के लिए कई कदम उठाए हैं। एएफएमएस ने पहले ही विभिन्न अस्पतालों में स्पेशलिस्ट, सुपर स्पेशलिस्ट एवं सहयोगी स्टाफ समेत अतिरिक्त डॉक्टरों की तैनाती कर दी है, जबकि एएफएमएस के शॉर्ट सर्विस कमीशन्ड डॉक्टरों को दिनांक 31 दिसंबर, 2021 तक सेवा विस्तार दिया गया है जिससे 238 और डॉक्टरों ने संख्या बढ़ी है। हाल ही में एएफएमएस से सेवानिवृत्त चिकित्सा पेशेवरों को भी स्वास्थ्य पेशेवरों के कार्य बल को और मजबूत करने के लिए फिर से तैनात किया गया है।
इसके अलावा देश के सभी नागरिकों को ई-संजीवनी ओपीडी पर ऑनलाइन नि:शुल्क परामर्श देने के लिए पूर्व रक्षा चिकित्सकों को मैदान में उतारा गया है।इस सेवा का लाभ वेबसाइट https://esanjeevaniopd.in/ पर लिया जा सकता है। 51 उच्च दबाव वाले पूर्व सैनिक अंशदायी स्वास्थ्य योजना  पॉलीक्लीनिकों में तीन महीने के लिए नाइट ड्यूटी के लिए अतिरिक्त संविदा कर्मचारियों को भी अस्थायी रूप से काम पर रखा गया है ताकि पूर्व सैनिकों और उनके आश्रितों की आवश्यकताओं को पूरा किया जा सके ।
रसायन एवं उर्वरक मंत्रालय
आत्मनिर्भर भारत में योगदान देते हुए, आरसीएफ ने 18 नवम्बर 2020 को 5.44 करोड़ रूपए मूल्य के अपने औद्योगिक उत्पाद बेचकर अबतक की अधिकतम दैनिक बिक्री दर्ज की
 वर्तमान कोविड-19 की स्थिति के बावजूद अपने संचालन को जारी रखने में सफल रही है और इसने चालू वित्तीय वर्ष 2020-21 में अपने उर्वरकों एवं औद्योगिक उत्पादनों की बिक्री में कई मील के पत्थर पार किये हैं। 'आत्मनिर्भर भारत' को बढ़ावा देते हुए, आरसीएफ ने 18 नवंबर 2020 को 5.44 करोड़ रूपए मूल्य के अपने औद्योगिक उत्पाद बेचकर अब तक की सबसे अधिक दैनिक बिक्री दर्ज की है।
इस वित्तीय वर्ष के दौरान उत्कृष्ट प्रदर्शन के आधार पर, औद्योगिक उत्पाद की बिक्री पिछले वित्त वर्ष 2019-20 के दौरान दिसंबर 2019 तक दर्ज की गई संचयी बिक्री को पार कर चुकी है।
श्री एस.सी. मुदगेरीकर, सीएमडी, आरसीएफ, ने कहा कि रासायनिक उर्वरक एवं औद्योगिक उत्पादों के उत्पादन के अलावा, आरसीएफ सक्रिय रूप से जैविक उर्वरकों और गैर-रासायनिक जैव उर्वरकों के उपयोग को बढ़ावा देने में लगा हुआ है। जैव-उर्वरक वैसे उत्पाद हैं जिनमें विभिन्न प्रकार के कृषि लाभकारी जीवों की जीवित कोशिकाएं होती हैं। वे जैविक प्रक्रियाओं के माध्यम से फॉस्फेट, नाइट्रोजन, सल्फर, जस्ता, पोटेशियम जैसे पौष्टिक रूप से महत्वपूर्ण तत्वों को जुटाते हैं।
आरसीएफ ने वर्षों से जैविक एवं जैव उर्वरकों की बिक्री में लगातार वृद्धि दर्ज की है।
|
|
|
|
उत्पाद का नाम
|
|
2018-19
|
|
2019-20
|
|
2020-21

|
|
जैविक उर्वरक
|
|
सिटी कम्पोस्ट

|
|
35,621
|
|
40,329
|
|
27,140
|
|
जैव उर्वरक
|
|
बिओला

|
|
68
|
|
128
|
|
65
आरसीएफ की अनुसंधान एवं विकास टीम ने वर्ष 2019-20 में ‘जैविक विकास उद्दीपक’को सफलतापूर्वक विकसित और लॉन्च किया है। यह पौधों की वृद्धि को बढ़ावा देने वाले पदार्थों से लैस 'कम मात्रा में उच्च उपज' वाला उत्पाद है। यह उत्पाद पारंपरिक खनिज उर्वरकों की प्रभावशीलता को बढ़ाता है और फसलों की विभिन्न क्रियात्मक प्रक्रियाओं में इसकी महत्वपूर्ण भूमिका है। यह अंकुरण, प्रस्फुटन, वृद्धि, फूल लगने, फल पकने, फूलों की संख्या को बढ़ाता है, फूल और फल का गिरना कम करता है, फल की गुणवत्ता और मात्रा को बढ़ाता है।
आरसीएफ ने वर्ष 2019-20 में 1.55 किलो लीटर और अक्टूबर 2020 तक 3 किलो लीटर ‘जैविक विकास उद्दीपक’  की बिक्री की है।
इस्पात मंत्रालय
कल्पतरु-उद्यमशीलता उद्योग केंद्र 4.0 का साझेदारी सर्वोच्च सम्मेलन राष्ट्रीय इस्पात निगम लिमिटेड में आयोजित
राष्ट्रीय इस्पात निगम लिमिटेड स्थित उद्यमशीलता उद्योग केंद्र 4.0 भारतीय इस्पात उद्योग को डिजिटल समाधान उपलब्ध कराने का केंद्र होगाः श्री अतुल भट्ट, सीएमडी, आरआईएनएल
राष्ट्रीय इस्पात निगम लिमिटेड , केंद्रीय इलेक्ट्रॉनिकी और सूचना प्रौद्योगिकी मंत्रालय, आंध्रप्रदेश सरकार तथा सॉफ्टवेयर टेक्नोलॉजी पार्क्स ऑफ इंडिया  के समूह ने आरआईएनएल, विशाखापत्तनम इस्पात संयंत्र में उद्योग 4.0  पर उद्यमशीलता केंद्र-कल्पतरु  का गठन किया है। आरआईएनएल में कंपनी के उद्यमशीलता केंद्र के बारे में सूचनाओं के आदान-प्रदान के लिये शुक्रवार को साझेदारी सर्वोच्च सम्मेलन का आयोजन किया गया।
कल्पतरु, उद्यमशीलता उद्योग केंद्र 4.0  के मुख्य सलाहकार तथा आरआईएनएल के सीएमडी श्री अतुल भट्ट ने कहा कि आरआईएनएल स्थित सीओई देशभर में इस्पात तथा अन्य उद्योगों के लिये कई स्टार्ट-अप को प्रोत्साहित करेगा। उन्होंने भरोसा जताया कि आरआईएनएल स्थित कल्पतरु, उद्यमशीलता उद्योग केंद्र 4.0  भारतीय इस्पात उद्योग को डिजिटल समाधान उपलब्ध कराने का केंद्र होगा। श्री अतुल भट्ट ने आश्वासन दिया कि आरआईएनएल स्थित कल्पतरु, उद्यमशीलता उद्योग केंद्र 4.0  को आगे बढ़ाने के लिये हर संभव सहयोग दिया जायेगा।
इस अवसर पर एसटीपीआई के महानिदेशक श्री अरविन्द कुमार ने साझीदार उद्योगों का स्वागत किया और उनसे आग्रह किया कि वे अपने-अपने संगठनों में उद्योग 4.0 के जल्द क्रियान्वयन करने का लाभ लेने के लिये सीओई के साथ जुड़ जायें। उन्होंने विश्वास व्यक्त किया कि आरआईएनएल स्थित कल्पतरु, उद्यमशीलता उद्योग केंद्र 4.0 , जो 21वां उद्यमशीलता केंद्र है, वह भारतीय उद्योग के सामने मौजूद विभिन्न चुनौतियों का समाधान उपलब्ध कराने में सफल होगा। श्री अरविन्द कुमार ने कहा, “सरकार का उद्देश्य है कि देशभर में अधिक से अधिक स्टार्ट-अप का सहयोग किया जाये।”
आरआईएनएल के निदेशक  और परियोजना प्रबंधन समूह-कल्पतरु के सदस्य श्री ए.के. सक्सेना ने साझीदार उद्योगों का स्वागत किया और उन्हें रायबरेली स्थित आरआईएनएल के फोर्ज्ड व्हील संयंत्र का अवलोकन करने को आमंत्रित किया, जहां उद्योग 4.0 मानकों को क्रियान्वित किया जा रहा है।
हिंदुस्तान शिपयार्ड लिमिटेड के सीएमडी कॉमोडोर हेमंत खत्री, एनटीपीसी-सिम्हाद्री के व्यापार इकाई प्रमुख श्री गिरीश चंद्र चौकसे, कुद्रेमुख लौह अयस्क कंपनी लिमिटेड के निदेशक  श्री महापात्रा, हिंदुस्तान शिपयार्ड लिमिटेड के निदेशक  श्री एसवी रामबाबू, एसटीपीआई के निदेशक श्री सीवीडी रामप्रसाद तथा आरआईएनएल और अन्य सार्वजनिक क्षेत्र उपक्रमों के वरिष्ठ अधिकारियों ने सम्मेलन में हिस्सा लिया।
एसटीपीआई-विशाखापत्तनम के अतिरिक्त निदेशक और प्रभारी अधिकारी डॉ. बी. सुरेश ने परियोजना कल्पतरु के बारे में जानकारी दी।
अल्पसंख्यक कार्य मंत्रालय
केंद्रीय अल्पसंख्यक कार्य मंत्री श्री मुख्तार अब्बास नकवी ने कहा-दारा शिकोह की विरासत पर "पिछड़ी और पूर्वाग्रही राजनीति" ने गलत धारणा पैदा की
सद्भाव, सहिष्णुता, "सर्व धर्म संभाव" भारत की आत्मा है और "अनेकता में एकता" देश की ताकत है: श्री नकवी
यह सुनिश्चित करना हमारा सामूहिक राष्ट्रीय कर्त्तव्य है कि भारत की सहिष्णुता और सह-अस्तित्व की प्रतिबद्धता को किसी भी परिस्थिति में कमजोर नहीं होने दिया जाए: श्री नकवी
केंद्रीय अल्पसंख्यक कार्य मंत्री श्री मुख्तार अब्बास नकवी ने कहा है कि दारा शिकोह की विरासत पर "पिछड़ी और पूर्वाग्रही राजनीति" ने गलत धारणा पैदा की है।
नई दिल्ली में आज अलीगढ़ मुस्लिम विश्वविद्यालय द्वारा आयोजित "दारा शिकोह आज के समय में क्यों महत्वपूर्ण है: उनके कार्यों और व्यक्तित्व का स्मरण" विषय पर एक अंतरराष्ट्रीय सम्मेलन को संबोधित करते हुए श्री नकवी ने कहा कि सद्भाव, सहिष्णुता, "सर्व धर्म संभाव" भारत की आत्मा है और "विविधता में एकता" देश की ताकत है। दारा शिकोह जीवन भर सामाजिक समरसता और धार्मिक एकता के पथ प्रदर्शक रहे।
श्री नकवी ने कहा कि जहां एक तरफ भारत में दुनिया के लगभग सभी धर्मों को मानने वाले लोग रहते हैं; वहीं दूसरी ओर, देश में समान संवैधानिक और सामाजिक अधिकारों के साथ बड़ी संख्या में नास्तिक लोग भी मौजूद हैं। "अनेकता में एकता" की यही ताकत भारत को "एक भारत, श्रेष्ठ भारत" बनाती है।
उन्होंने कहा, भारत दुनिया का एकमात्र ऐसा देश है जहां सभी धर्मों के त्यौहार और अन्य खुशियों के अवसर एक साथ मनाए जाते हैं। हमें इस साझा सांस्कृतिक विरासत और सह-अस्तित्व की विरासत को मजबूत बनाए रखने की आवश्यकता है। एकता और सद्भाव के इस ताने-बाने को तोड़ने की कोई भी कोशिश भारत की आत्मा को ठेस पहुंचाएगी।
मंत्री महोदय ने कहा कि भारत आध्यात्मिक-धार्मिक ज्ञान के क्षेत्र में दुनिया का सबसे बड़ा केंद्र है और "सर्व धर्म संभाव" तथा "वसुधैव कुटुम्बकम" के लिए प्रेरणा का स्रोत भी है। यह सुनिश्चित करना हमारी सामूहिक राष्ट्रीय जिम्मेदारी है कि भारत की सहिष्णुता की संस्कृति और सह-अस्तित्व की प्रतिबद्धता को किसी भी परिस्थिति में कमजोर नहीं होने दिया जाए।
श्री नकवी ने कहा कि समावेशी विकास के रास्ते में कई बाधाएं आईं, लेकिन "विविधता में एकता" की हमारी ताकत ने देश को समृद्धि के पथ पर आगे बढ़ना सुनिश्चित किया है।
श्री नकवी ने कहा कि तथाकथित "चैंपियंस ऑफ सेक्युलरिज्म" की सरकारों ने दारा शिकोह द्वारा किए गए कार्यों को कई अन्य महान लोगों की तरह जानबूझकर उचित महत्व और मान्यता प्रदान नहीं की। दारा शिकोह बहुमुखी व्यक्तित्व के धनी व्यक्ति थे। वे बहुत जीवंत व्यक्ति, विचारक, महान कवि, विद्वान, सूफी और कला तथा संस्कृति का विशेष ज्ञान रखने वाले व्यक्ति थे।
राष्ट्रीय स्वयं सेवक संघ-आरएसएस के संयुक्त महासचिव डॉ. कृष्ण गोपाल, अलीगढ़ मुस्लिम विश्वविद्यालय के कुलपति प्रो. तारिक मंसूर, जामिया मिलिया इस्लामिया विश्वविद्यालय की कुलपति प्रो. नजमा अख्तर, मौलाना आजाद राष्ट्रीय उर्दू विश्वविद्यालय के कुलपति प्रो. ऐनुल हसन, ईरान के सांस्कृतिक परामर्शदाता डॉ. मोहम्मद अली रब्बानी और अन्य गणमान्य व्यक्ति इस अवसर पर उपस्थित थे।
वित्त मंत्रालय
विनिमय दर अधिसूचना संख्या 94/2021 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए केन्द्रीय अप्रत्यक्ष कर एवं सीमा शुल्क बोर्ड एतद् द्वारा 18नवंबर 2021 को जारी केंद्रीय अप्रत्यक्ष कर और सीमा शुल्क इसके द्वारा केंद्रीय अप्रत्यक्ष कर और सीमा शुल्क अधिसूचना संख्या 92/2021 - सीमा शुल्क  में निम्नलिखित संशोधन किया गया। यह 26नवंबर, 2021 से प्रभावी होगा, विवरण इस प्रकार है।
उक्त अधिसूचना की अनुसूची-1 में क्रम संख्या 18 के लिए और उसके बाद प्रविष्टियाँ संबंधित हैं, निम्नलिखित को प्रतिस्थापित किया जाएगा, जिसका विवरण इस प्रकार है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
18.
|
|
तुर्की लीरा
|
|
6.40
|
|
6.05
|
|
|
|
|
|
|
|
|
|
सूक्ष्म, लघु एवं मध्यम उद्यम मंत्रालय
केवीआईसी ने नकली खादी उत्पाद बेचने पर मुंबई में डॉ. डीएन सिंह रोड पर स्थित खादी एम्पोरियम पर प्रतिबंध लगाया
खादी और ग्रामोद्योग आयोग केवीआईसी ने हाल के वर्षों में नकली/गैर-खादी उत्पादों की बिक्री के खिलाफ "जीरो टॉलरेंस" को अपनाया है। इसी क्रम में उसने अपने सबसे पुराने मुंबई खादी और ग्रामोद्योग संघ  का "खादी प्रमाणन" रद्द कर दिया है, जो 1954 से मुंबई में डॉ. डीएन सिंह रोड पर स्थित हेरिटेज बिल्डिंग मेट्रोपॉलिटन इंश्योरेंस हाउस में प्रतिष्ठित "खादी एम्पोरियम" चला रहा था।
केवीआईसी ने पाया कि डॉ. डीएन रोड पर स्थित उक्त खादी एम्पोरियम असली खादी की आड़ में गैर-खादी उत्पाद बेच रहा था। नियमित निरीक्षण के दौरान केवीआईसी के अधिकारियों ने एम्पोरियम से नमूने एकत्र किए जो गैर-खादी उत्पाद पाए गए। केवीआईसी ने आयोग द्वारा जारी "खादी प्रमाणपत्र" और "खादी चिह्न प्रमाणपत्र" के मानदंडों का उल्लंघन करने के लिए एमकेवीआईए को कानूनी नोटिस जारी किया। पंजीकरण रद्द करने के साथ खादी एम्पोरियम प्रामाणिक खादी आउटलेट नहीं रह जाता है और अब उसे एम्पोरियम से खादी उत्पादों को बेचने की अनुमति नहीं है। केवीआईसी ब्रांड खादी की विश्वसनीयता व लोकप्रियता का दुरुपयोग करके आपराधिक विश्वासघात व जनता को धोखा देने के लिए एमकेवीआईए के खिलाफ कानूनी कार्रवाई पर भी विचार कर रहा है।
केवीआईसी ने वर्ष 1954 में खादी एम्पोरियम का संचालन और प्रबंधन एक पंजीकृत खादी संस्थान एमकेवीआईए को इस सख्त शर्त पर सौंपा था कि वह एम्पोरियम से केवल "प्रामाणिक खादी उत्पाद" ही बेचेगा। हालांकि हाल के वर्षों में एमकेवीआईए नकली खादी उत्पाद बेचकर अनुचित व्यापार में लिप्त रहा और इस तरह लोगों को धोखा दिया गया जो इस धारणा के साथ आते थे कि यह एम्पोरियम केवीआईसी द्वारा चलाया जा रहा है।
यह उल्लेख करना प्रासंगिक है कि केवीआईसी ने पिछले कुछ वर्षों में अपने ब्रांड नाम "खादी इंडिया" के दुरुपयोग और अपने ट्रेडमार्क में उल्लंघन के खिलाफ कड़ी कार्रवाई की है। केवीआईसी ने अब तक खुदरा ब्रांड फैबइंडिया सहित 1200 से अधिक व्यक्तियों और फर्मों को "खादी" ब्रांड नाम का दुरुपयोग करने और "खादी" के नाम से गैर-खादी उत्पादों को बेचने के लिए कानूनी नोटिस जारी किए हैं। केवीआईसी ने फैबइंडिया से 500 करोड़ रुपये का हर्जाना मांगा है, जो बंबई उच्च न्यायालय के समक्ष लंबित है। पिछले साल केवीआईसी ने ऑनलाइन शॉपिंग पोर्टल्स अमेजॉन, फ्लिपकार्ट और स्नैपडील को 140 वेब लिंक्स हटाने के लिए मजबूर किया जो गैर-खादी उत्पादों को "खादी" के रूप में बेच रहे थे।
ऐसे कई मामलों में केवीआईसी ने उल्लंघन करने वालों को अदालतों में घसीटा और उन्हें "खादी" ब्रांड नाम का दुरुपयोग करने से रोकने के आदेश प्राप्त किए। इसके परिणाम स्वरूप कई उल्लंघन करने वालों ने माफी मांगी और भविष्य में ब्रांड नाम "खादी" का उपयोग नहीं करने का वचन दिया।